Sparisjóður Norðurlands að fullu sameinaður Landsbankanum Sparisjóður Norðurlands verður að fullu sameinaður Landsbankanum á næstu dögum . Lán sem tekin voru hjá sparisjóðnum færast yfir í lánakerfi Landsbankans seinnipart fimmtudagsins 5. nóvember . Upplýsingar um lán munu um leið hverfa úr Heimabanka Sparisjóðanna og birtast í netbanka Landsbankans . Notandanafn og lykilorð einstaklinga hafa nú verið send sem rafræn skjöl í Heimabanka Sparisjóðanna og verða eingöngu aðgengileg þar . Viðskiptavinir netbanka fyrirtækja þurfa aftur á móti að sækja nýjar aðgangsupplýsingar í næsta útibú og undirrita samning um netbankaaðgang . Öllum viðskiptavinum fyrrum Sparisjóðs Norðurlands ætti nú að hafa borist bréf þar sem farið er yfir helstu breytingar sem verða við samrunann . Vegna þessara breytinga verður Þjónustuver Landsbankans opið um helgina , frá kl. 11 - 14 og frá kl. 9 - 21 frá mánudegi til fimmtudags .